# Anja Garbarek

### Fra Wikipedia, den frie encyklopedi

Anja Garbarek (født 24. juli 1970) er en norsk musiker og sangerinne.

Garbarek debuterte som artist i 1992 med albumet Velkommen inn. Hun vakte en del oppmerksomhet med dette albumet som besto av selvskrevne tekster og melodier, produsert av henne selv i samarbeid med Håkon Iversen og hennes far, saksofonisten Jan Garbarek. Albumets mest promoterte låt var den erotiske "Male øynene dine". Fire år seinere kom oppfølgeren Balloon Mood, og deler av norsk musikkpresse ble både overrasket og begeistret, og mente at dette var uvante toner fra en norsk artist. Garbarek lot seg inspirere av artister som Tom Waits, Laurie Anderson, Meredith Monk, Ninja Tunes og The Residents.

I 1996 flyttet Garbarek til London i forbindelse med lansering der, og for videre arbeid for BMG i England. Først i 1999 ble albumet sluppet i Storbritannia – til svært gode kritikker. Selskapet var imidlertid ikke villig til å bruke midler på promotering av platen, så det store salget uteble. Garbarek hadde da fått nok av BMG, og derfor var det Virgin som utga hennes tredje almum, Smiling & Waving i 2001. Her fikk hun assistanse fra musikklegender som Robert Wyatt, Richard Barbieri, Steve Jansen og Mark Hollis. Dette albumet fikk også gode kritikker. I 2003 flyttet hun tilbake til Norge sammen med mann og barn.

Av utdanning har hun Examen artium fra Hartvig Nissen Skole, musikk/drama-linja, samt ett år på Romerike folkehøyskole, dramalinja.

## [rediger] Priser

Anja Garbarek fikk Spellemannprisen i åpen klasse i 2001.

## [rediger] Annet

Hun laget filmmusikk til Luc Bessons film ”Angel-A”.

Hun har samarbeidet med Satyricon på albumet «Volcano» fra 2002, og med Rita Marcotulli på «Koine» fra 2002.

Hun er gift med engelskmannen og lydteknkeren John Mallison. De har en datter sammen (født 2002).

## [rediger] Diskografi

- 2005 Briefly Shaking (Virgin - 2005)
- 2001 Smiling & Waving (Virgin - 2001
- 1996 Balloon Mood (BMG - 1996)
- 1992 Velkommen inn (RCA / BMG - 1992)

## [rediger] Ekstern lenke

- Dagbladet Åpen kategori (portrettintervju)
- Nrk Intervju (Lydspor)
- VG Anja Garbarek «Briefly Shaking»

Hentet fra «http://no.wikipedia.org../../../a/n/j/Anja_Garbarek_570c.html»

Kategorier: Norske musikere | Fødsler i 1970

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk